Добрина Баракова
То беше утро

chitanka.info

То беше утро

и сънят на слънцето

раздигаше се бавно от земята.

То беше утро

и сънят на птиците

на бавни капки

капеше от клоните.

То беше утро —

на тревата дрямката

във бели точици роса

стопяваше се.

То беше утро —

на съня си дрехата съблякла,

по-бяла от роса

пред теб застанах.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.